=== Charlottenlund ===
[[Fil:Charlotteamalieprincessedanmark.png|thumb|upright|left|Portræt af [[Charlotte Amalie af Danmark|Prinsesse Charlotte Amalie]]]]
[[Fil:Charlottenlund_Slot_1744.jpg|thumb|Charlottenlund Slot i [[1744]] efter maleri af [[Johan Jacob Bruun]].]]
[[Kong Christian 6.]] forærede i [[1730]] Gyldenlund til sin ugifte søster [[Charlotte Amalie af Danmark|Prinsesse Charlotte Amalie]], som i årene [[1731]]-[[1733]] opbyggede Charlottenlund Slot fra bunden. Opførelsen blev ledet af [[ingeniør]] [[H.H. Scheel]], sandsynligvis efter tegninger udført af [[arkitekt]]en [[Johan Cornelius Krieger (arkitekt)|Johan Cornelius Krieger]].<ref name=Historie>{{cite web|url=http://www.slke.dk/slotte/charlottenlund-slot/slottets-historie/|title=Slottets historie|publisher=[[Styrelsen for Slotte og Kulturejendomme]]|accessdate=2010-01-04|url-status=dead|archiveurl=https://web.archive.org/web/20140201121929/http://www.slke.dk/slotte/charlottenlund-slot/slottets-historie/|archivedate=2014-02-01}}</ref> Materialerne kom i vidt omfang fra [[Københavns Slot]], som blev nedrevet på det tidspunkt for at give plads til det første [[Christiansborg Slot]]. Prinsesse Charlotte Amalie endte med at synes så godt om området og slottet, at Gyldenlund ændrede navn til Charlottenlund, som slottet og den omkringliggende bydel hedder den dag i dag. Prinsesse Charlotte Amalie anvendte slottet frem til sin død i [[1782]].
Historie Foreninger Organisationer